LECTURIS. 
Cum ante viginti quinque annos intimiori studio 
Ichneumonidum me dicare incepissem, mox cog- 
noscebam, in hac Piezatorum familia multas esse 
species adhuc indescriptas; simulatque consilium 
ceperam, has species edendi, propositum etiam in 
me nascebatur, monographiam Ichneumonum euro- 
paeorum conscribendi, quo opusculum, prout fieri 
posset confectius, in lucem prodiret. Hoc in animo 
volvens, anno 1806 entomologos invitabam, ut 
coeptum meum adjuvare et ichneumonides suarum 
regionum mecum communicare vellent. Jamtunc 
plures entomologi, liberalitate et copia specierum 
commissarum, quales vix exspectare auderam, in- 
vitationi illi respondebant, ita ut mox fundamenta 
monographiae ponere possem, in cujus parte lite- 
raria bibliotheca ditissima universitatis gottingen- 
sis, ubi eo tempore docebam, subsidia plenissima 
mihi suppeditabat, quod semper animo gratissimo 
